Case ID: 1192044
Sentence 123: Bununla bağlı qeyd olunmalıdır ki, təqsirləndirilən şəxsin ibtidai istintaq verdiyi izahat və ifadələrindən, şəxsi axtarış və götürmənin aparıldığı zaman qeydə alınan video görüntülərdən və eləcə də məhkəmə istintaqı zamanı verdiyi ifadələrdən göründüyü kimi, Təqsirləndirilən şəxs üzərindən aşkar edilmiş narkotik vasitə heroini öz istifadəsi üçün əldə etdiyini, özünü həmin vasitələrdən asılılığının olduğunu, narkotik vasitələrin satışı ilə məşğul olmadığını bildirmişdir.Təqsirləndirilən şəxsin qeyd olunan xüsusatlarla bağlı gətirdiyi dəlillərə münasibətdə ilk növbədə qeyd olunmalıdır ki, işdə olan müvafiq raportla məruzə etmiş baş əməliyyat müvəkkili, polis kapitanı Şahid1 ibtidai istintaq zamanı verdiyi ifadəsində ona daxil olmuş əməliyyat məlumatında Təqsirləndirilən şəxs narkotik vasitələrin qanunsuz qəbul etməsi, üzərində saxlaması və satışı ilə məşğul olması barədə olduğunu bildirsə də, iş materiallarında olan müvafiq raportdan göründüyü kimi Sumqayıt şəhəri Pİ-nin 2-ci PBnin rəisinə raportla məruzə edərək xx xxxxxx 2019-cu il tarixində, Sumqayıt ŞPİ-nin 2-ci PB-nə qərəzsiz və etibarlı mənbədən Sumqayıt şəhəri, Tağıyev qəsəbəsi, Şirvan yaşayış massivi, 32 saylı tam orta məktəbin qarşısında Vahid adlı şəxsin dayanması və üzərində narkotik maddə olması barədə məlumat daxil olduğu bildirmişdir.